CELEX: 
Language: fi
Date: 2020-06-09 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2019/1021 liitteen I muuttamisesta siltä osin kuin on kyse perfluorioktaanisulfonihappoa ja sen johdannaisia (PFOS) koskevasta merkinnästä

EUROOPAN
                             KOMISSIO
                                                    Bryssel 9.6.2020
                                                    C(2020) 3639 final
                      KOMISSION DELEGOITU ASETUS (EU) …/…,
                                      annettu 9.6.2020,
   Euroopan parlamentin ja neuvoston asetuksen (EU) 2019/1021 liitteen I muuttamisesta
     siltä osin kuin on kyse perfluorioktaanisulfonihappoa ja sen johdannaisia (PFOS)
                                   koskevasta merkinnästä
                           (ETA:n kannalta merkityksellinen teksti)
FI                                                                                     FI
 ---pagebreak---                                           PERUSTELUT
   1.        DELEGOIDUN SÄÄDÖKSEN TAUSTA
   Asetuksen (EU) 2019/1021 1 artiklassa säädetään, että asetuksella on tarkoitus suojella
   ihmisten terveyttä ja ympäristöä pysyviltä orgaanisilta yhdisteiltä, jäljempänä ’POP-
   yhdisteet’, kieltämällä tai lakkauttamalla vaiheittain mahdollisimman nopeasti sellaisten
   aineiden, joihin sovelletaan pysyviä orgaanisia yhdisteitä koskevaa Tukholman
   yleissopimusta, valmistus, markkinoille saattaminen ja käyttö tai rajoittamalla niitä.
   Perfluorioktaanisulfonihappo (PFOS), sen suolat ja perfluorioktaanisulfonyylifluoridi
   (PFOSF) sekä niihin liittyvät sallitut käyttötarkoitukset ja yksittäiset vapautukset mainitaan
   yleissopimuksen liitteessä B olevassa luettelossa. POP-yhdisteiden arviointikomitea (POPRC)
   on suositellut1 poistamaan kaikki muut sallitut käyttötarkoitukset paitsi käytön sulfluramidia
   sisältävissä hyönteissyöteissä. Lisäksi POPRC suositteli muuttamaan sallitun
   käyttötarkoituksen yksittäiseksi vapautukseksi siltä osin kuin on kyse käytöstä
   kovakromauksessa ja sammutusvaahdoissa.
   Tukholman yleissopimuksen osapuolten yhdeksännessä konferenssissa, joka järjestettiin
   Genevessä Sveitsissä 29. huhtikuuta ja 10. toukokuuta 2019 välisenä aikana, tehtiin päätös
   (SC-9/4) yleissopimuksen liitteessä B lueteltujen PFOS:n, sen suolojen ja PFOSF:n sallittujen
   käyttötarkoitusten ja yksittäisten vapautusten muuttamisesta POPRC:n suosituksen
   mukaisesti. Ainoa voimassa olevan EU:n lainsäädännön kannalta merkityksellinen muutos on
   PFOS:n, sen suolojen ja PFOSF:n sallitun käyttötarkoituksen muuttaminen yksittäiseksi
   vapautukseksi siltä osin kuin on kyse käytöstä sumunestoaineena, jota käytetään
   kovakromauksessa suljetussa järjestelmässä lukuun ottamatta koristekromausta. Tämä muutos
   edellyttää aikarajan lisäämistä asetuksen (EU) 2019/1021 liitteessä I vahvistettuun
   vapautukseen.
   Asetuksen (EU) 2019/1021 15 artiklan 1 kohdan toisen alakohdan nojalla olisi annettava
   erillinen delegoitu säädös asetuksen (EU) 2019/1021 liitteen I muuttamisesta, jotta voidaan
   tehdä kyseinen muutos PFOS:n merkinnän osalta.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Muutosluonnoksesta kuultiin asiantuntijaryhmää (ns. POP CA -kokouksessa) 26. marraskuuta
   2019. Asiantuntijaryhmän huomautukset on otettu huomioon mahdollisuuksien mukaan.
   Ryhmään kuuluvat kaikki asianomaiset sidosryhmät eli jäsenvaltioiden, Euroopan
   kemikaaliviraston, kemikaaliteollisuuden sekä kansalaisyhteiskunnan edustajat.
   Säädösluonnoksesta järjestettiin julkinen kuuleminen 29. marraskuuta ja 27. joulukuuta 2019
   välisenä aikana. Kuulemisessa saatiin yksi huomautus, jossa pyydettiin soveltamaan esineisiin
   asetuksen (EU) 1907/2006 (REACH-asetuksen) liitteessä XVII olevan 68 kohdan säännöksiä,
   jotka koskevat perfluorioktaanihappoa (PFOA), sen suoloja ja PFOA:n kanssa samankaltaisia
   yhdisteitä. Pyyntö ei ole perusteltu, koska se koskee toiseen aineeseen liittyviä säännöksiä.
   Lisäksi PFOS:ää koskevan kohdan muutos koskee teollista käyttöä eikä käyttöä tavaroissa.
   3.        DELEGOIDUN SÄÄDÖKSEN OIKEUDELLINEN SISÄLTÖ
   Delegoidulla säädöksellä muutetaan liitteessä I olevaa kemikaaliluetteloa yleissopimukseen
   liittyvien muutosten perusteella. Ehdotetun delegoidun säädöksen oikeusperusta on asetuksen
   (EU) 2019/1021 15 artiklan 1 kohta.
   1
            Päätös POPRC-14/3.
FI                                                1                                               FI
 ---pagebreak---                          KOMISSION DELEGOITU ASETUS (EU) …/…,
                                            annettu 9.6.2020,
     Euroopan parlamentin ja neuvoston asetuksen (EU) 2019/1021 liitteen I muuttamisesta
       siltä osin kuin on kyse perfluorioktaanisulfonihappoa ja sen johdannaisia (PFOS)
                                         koskevasta merkinnästä
                               (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon pysyvistä orgaanisista yhdisteistä 20 päivänä kesäkuuta 2019 annetun
   Euroopan parlamentin ja neuvoston asetuksen (EU) 2019/10212 ja erityisesti sen 15 artiklan 1
   kohdan,
   sekä katsoo seuraavaa:
   (1)     Asetuksella (EU) 2019/1021 pannaan täytäntöön unionin sitoumukset, jotka johtuvat
           pysyviä orgaanisia yhdisteitä koskevasta Tukholman yleissopimuksesta3, jäljempänä
           ’yleissopimus’, ja valtiosta toiseen tapahtuvaa ilman epäpuhtauksien
           kaukokulkeutumista koskevaan vuoden 1979 yleissopimukseen liittyvästä pysyviä
           orgaanisia yhdisteitä koskevasta pöytäkirjasta4, jäljempänä ’pöytäkirja’.
   (2)     Yleissopimuksen liitteessä B (Rajoittaminen) on luettelo kemikaaleista, joiden
           tuotantoa, käyttöä, tuontia ja vientiä kunkin yleissopimuksen osapuolen edellytetään
           rajoittavan minkä tahansa sovellettavan, kyseisessä liitteessä mainitun sallitun
           käyttötarkoituksen ja/tai yksittäisen vapautuksen perusteella.
   (3)     Yleissopimuksen osapuolten konferenssi on yleissopimuksen 8 artiklan 9 kohdan
           mukaisesti päättänyt yhdeksännessä kokouksessaan muuttaa yleissopimuksen liitettä B
           perfluorioktaanisulfonihappoa            (PFOS),         sen          suoloja        ja
           perfluorioktaanisulfonyylifluoridia (PFOSF) koskevien sallittujen käyttötarkoitusten ja
           yksittäisten vapautusten osalta. Osapuolten konferenssi päätti muuttaa PFOS:n, sen
           suolojen ja PFOSF:n osalta sallitun käyttötarkoituksen, joka koskee käyttöä ainoastaan
           suljetuissa          järjestelmissä         tapahtuvassa         metallipäällystyksessä
           (kovametallipäällystyksessä), yksittäiseksi vapautukseksi.
   (4)     Sallitun käyttötarkoituksen, joka koskee käyttöä ainoastaan suljetuissa järjestelmissä
           tapahtuvassa metallipäällystyksessä (kovametallipäällystyksessä), muuttamisesta
           yksittäiseksi vapautukseksi PFOS:n, sen suolojen ja PFOSF:n osalta seuraa, että
           osapuolten on sallittua käyttää kyseistä vapautusta enintään viiden vuoden ajan
           kyseisen muutoksen voimaantulosta. Vapautuksen voimassaoloa voidaan osapuolen
           pyynnöstä jatkaa viidellä vuodella osapuolten konferenssin päätöksellä, jos kyseisen
           käytön jatkamiseen on perusteltu tarve. Näin ollen asetuksen (EU) 2019/1021 liitteessä
           I olevassa A osassa olevaa perfluorioktaanisulfonihappoa ja sen johdannaisia (PFOS)
   2
           EUVL L 169, 25.6.2019, s. 45.
   3
           EUVL L 209, 31.7.2006, s. 3.
   4
           EUVL L 81, 19.3.2004, s. 37.
FI                                                  2                                              FI
 ---pagebreak---            koskevaa merkintää olisi muutettava siten, että yleissopimuksen mukaiset velvoitteet
           otetaan huomioon.
   (5)     Sen vuoksi asetusta (EU) 2019/1021 olisi muutettava,
   ON HYVÄKSYNYT TÄMÄN ASETUKSEN:
                                              1 artikla
   Muutetaan asetuksen (EU) 2019/1021 liite I tämän asetuksen liitteen mukaisesti.
                                              2 artikla
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 9.6.2020
                                                  Komission puolesta
                                               Puheenjohtaja
                                               Ursula VON DER LEYEN
FI                                                3                                             FI
 ---documentbreak---                              EUROOPAN
                             KOMISSIO
                                                    Bryssel 9.6.2020
                                                    C(2020) 3639 final
                                                    ANNEX
                                            LIITE
                                         asiakirjaan
                      KOMISSION DELEGOITU ASETUS (EU) …/...
   Euroopan parlamentin ja neuvoston asetuksen (EU) 2019/1021 liitteen I muuttamisesta
     siltä osin kuin on kyse perfluorioktaanisulfonihappoa ja sen johdannaisia (PFOS)
                                   koskevasta merkinnästä
FI                                                                                     FI
 ---pagebreak---                                                    LIITE
   Muutetaan asetuksen (EU) 2019/1021 liitteessä I olevassa A osassa olevan
   perfluorioktaanisulfonihappoa ja sen johdannaisia (PFOS) koskevan merkinnän neljännessä
   sarakkeessa (Yksittäinen vapautus: käyttö välituotteena tai muu määritetty käyttö) 4 kohta
   seuraavasti:
   1)      Korvataan ensimmäinen alakohta seuraavasti:
   ”4. Jos päästömäärät ympäristöön on minimoitu, aineen valmistus ja saattaminen markkinoille
   on sallittu [...] päivään [...]kuuta [...] [tämän muutosasetuksen voimaantulopäivä + 5 vuotta],
   kun on kyse käytöstä sumunestoaineena kromi- (VI) -kovakromauksessa suljetuissa
   järjestelmissä. Jos ne jäsenvaltiot, joissa perfluorioktaani-sulfonaatteja käytetään, raportoivat
   komissiolle viimeistään [...] päivänä [...]kuuta [...] [tämän muutosasetuksen voimaantulopäivä
   + 4 vuotta] perfluorioktaani-sulfonaattien käytöstä poistamisessa saavutetusta edistyksestä ja
   esittävät perustelut tarpeelle jatkaa kyseistä käyttöä, komissio tarkastelee uudelleen tarvetta
   jatkaa poikkeuksen voimassaoloa perfluorioktaani-sulfonaattien kyseisen käytön osalta
   enintään viidellä vuodella viimeistään [...] päivänä [...]kuuta [...] [tämän muutosasetuksen
   voimaantulopäivä + 5 vuotta].”
   2)      Poistetaan kolmas alakohta.
FI                                                   1                                               FI